[{"text_idx": "#000001", "text": "Rydym wedi ein syfrdanu gan golled Simon Green, yr ymgyrchydd hawliau anabledd a oedd yn aelod hir-amser o\u2019n Bwrdd Cyfarwyddwyr yn Anabledd Cymru."}, {"text_idx": "#000002", "text": "Roedd effaith Simon yn enfawr, ac fel Cadeirydd Clymblaid Pobl Anabl Pen-y-bont ar Ogwr fe ymgyrchodd yn ddiflino am well mynediad a chefnogaeth o ran gwasanaethau lleol yn ogystal ag eiriol dros unigolion di-rif i gyflawni eu hawliau."}, {"text_idx": "#000003", "text": "Ar lefel genedlaethol, roedd yn ymgyrchydd proffil uchel yn fwyaf nodedig ar fynd i\u2019r afael a\u0302 Throseddau Casineb Anabledd, gan gymryd rhan mewn rhaglenni dogfen ar y teledu ac roedd yn siaradwr angerddol mewn llawer o gynadleddau a digwyddiadau, gan dynnu ar ei brofiad ei hun."}, {"text_idx": "#000004", "text": "Bydd positifrwydd, egni a hiwmor Simon yn cael eu colli\u2019n fawr yn AC a\u2019r cyfan a gyfrannodd at ddatblygiad ein sefydliad fel llais cryf i bobl anabl yng Nghymru."}, {"text_idx": "#000005", "text": "Roedd Simon yn fodel ro\u0302l i lawer a\u2019i etifeddiaeth fydd y ffordd yr ysbrydolodd y genhedlaeth nesaf o eiriolwyr anabl i fod yn falch o\u2019u hunaniaeth a mynnu eu hawliau."}, {"text_idx": "#000015", "text": "Dilynwch ni ar y cyfryngau cymdeithasol"}]